Rikunarita-ORG/Wikinium huggingface dataset:
# Union (mengdelære)

Venndiagram med unionen mellom *A* og *B*
En **union** eller en **foreningsmengde** av to mengder A og B er i mengdelære mengden av alle elementer som ligger i minst en av A og B. Unionen skrives som A ∪ B.

Egenskaper til operasjoner på mengder, inkludert union, studeres i mengdealgebra.

## Formell definisjon

Unionen av to mengder WIKINIUM\_MATH\_PH\_0 og WIKINIUM\_MATH\_PH\_2 er definert ved

 WIKINIUM\_MATH\_PH\_4 .
I et Venn-diagram er unionene lik summen av arealet til hver av de to mengdene.

Symbolet WIKINIUM\_MATH\_PH\_6 for union ble introdusert av Giuseppe Peano i 1888, da han var redd for at tidligere bruk av plusstegn kunne skape forvirring.

Definisjonen kan generaliseres til et vilkårlig antall mengder:

 WIKINIUM\_MATH\_PH\_8
Her er WIKINIUM\_MATH\_PH\_10 en *indeksmengde*. Uttrykket *endelig union* brukes når indeksmengden er en endelig mengde, og dette betyr ikke at unionen er en endelig mengde.

## Eksempler

* {a, b, c, d} ∪ {c, d, e} = {a, b, c, d, e}
* {x | x er et partall} ∪ {x | x er et oddetall} = {x | x er et heltall}
* {x | x er et menneske} ∪ {x | x er norsk statsborger} = {x | x er et menneske}

En mengde kan generelt ikke ha dupliserte element, og som vist i det første eksempelet, listes felles element *c* og *d* bare *en* gang i unionen.
I det siste eksempelet er alle elementene i den andre mengden inneholdt i den første.

## Algebraiske egenskaper

La WIKINIUM\_MATH\_PH\_12 , WIKINIUM\_MATH\_PH\_14 og WIKINIUM\_MATH\_PH\_16 være vilkårlige mengder. Da gjelder en rekke algebraiske egenskaper for union-operasjoner.

Unionen mellom mengder er en assosiativ operasjon, det vil si at parenteser kan plasseres fritt:

 WIKINIUM\_MATH\_PH\_18
En union er også kommutativ:

 WIKINIUM\_MATH\_PH\_20 .
Unionen er idempotent, slik at

 WIKINIUM\_MATH\_PH\_22 .
En union med den tomme mengden har ingen effekt:

 WIKINIUM\_MATH\_PH\_24 .
De to operasjonene snitt og union oppfyller distributive lover:

 WIKINIUM\_MATH\_PH\_26
Dersom WIKINIUM\_MATH\_PH\_28 og WIKINIUM\_MATH\_PH\_30 er delmengder i en grunnmengde WIKINIUM\_MATH\_PH\_32 , så kan en definere komplementet WIKINIUM\_MATH\_PH\_34 som alle elementer i WIKINIUM\_MATH\_PH\_36
som ikke er med i WIKINIUM\_MATH\_PH\_38 . Da gjelder

 WIKINIUM\_MATH\_PH\_40
Her er WIKINIUM\_MATH\_PH\_42 snittet mellom de to mengdene. Beviset for disse to satsene bygger på De Morgans lover.

## Referanser
# 11 (tall)

| 11 |
| --- |
| ← 1012 → |
| Kardinaltall | elleve |
| Ordenstall | ellevte |
| Faktorisert | primtall |
| Divisorer | 1, 11 |
| Romertall | XI |
| Binærtall | 1011 |
| Oktaltall | 13 |
| Heksadesimaltall | b |
| Se også årstallet 11 |

**11** (**elleve**) er det naturlige tallet som kommer etter 10 og kommer før 12. 11 er et oddetall. 11 er også et primtall, det neste primtallet er 13.

## Tallet 11 innen vitenskap

* Et polygon med elleve sider kalles Hendekagon.
* Grunnstoffet Natrium (Na) har atomnummer 11.
* Apollo 11 var den første bemannede romfartøyet som landet på Månen.

## Se også

* 11 f.Kr.
* år 11
# OpenSolaris

| OpenSolaris |
| --- |
|  |
|  |
| Utvikler(e) | Sun Microsystems  |
| Nyeste versjon | 2008.05 (13. mai 2008) |
| Plattform | SPARC |
| Skrevet i | C |
| Bygger på | Solaris |
| Avledede systemer | BeleniX, OpenIndiana, SchilliX, illumos |
| Lisens | CDDL 1.0 |
| Nettsted | opensolaris.o (en) |

**OpenSolaris** er et operativsystem under åpen kildekode CDDL. Operativsystemet er utviklet av Sun Microsystems, men prosjeket er åpent for programmerere, systemadministratorer og brukere som vil utvikle og forbedre systemet. OpenSolaris er ikke kompatibelt med GPL. Operativsystemet stammer fra Unix System V-kildekoden, men koden har blitt betydelig modifisert siden Sun kjøpte rettighetene i 1994. Sun har kunngjort at fremtidige versjoner av den kommersielle Solaris vil være basert på teknologi fra OpenSolaris-prosjektet.

## Referanser

## Eksterne lenker

* (en) Offisielt nettsted

* (en) OpenSolaris – kategori av bilder, video eller lyd på Commons

Autoritetsdata
# Applikasjonsprogramvare

LibreOffice Writer er en gratis applikasjon
**Applikasjonsprogramvare** (fra engelsk *application*, «anvendelse»), ofte bare kalt **applikasjon**, er programvare som benytter datamaskinens ressurser til en oppgave som brukeren ønsker utført. Dette i motsetning til systemprogramvare som koordinerer datamaskinens ressurser, men som ikke anvender dem direkte til utførelse av oppgavene som brukeren ønsker utført. Systemprogramvaren omfatter blant annet operativsystemet, drivere, og annet som er nødvendig for å kunne kjøre applikasjoner.

Store norske leksikon: "I IT er en *applikasjon* et program som skal løse spesielle oppgaver eller gi en bestemt type informasjon. Forkortelsen *app* er langt mer brukt enn applikasjon, og også *program* er vanlig."

TOGAF har en litt mer generell definisjon: En applikasjon er et IT-system som er rullet ut og i drift, og som støtter forretningsfunksjoner og -tjenester. Applikasjoner bruker data og støttes av ulike teknologikomponenter, men er samtidig adskilt fra disse.

En enkel, om enn ikke perfekt, *analogi* er forholdet mellom en lyspære – en applikasjon – og kraftstasjonen som lager strømmen – systemet. Kraftstasjonen produserer strømmen, som i seg selv ikke er av særlig verdi før den anvendes til en applikasjon som lyspæren, som utfører en oppgave brukeren ønsker.

Typiske eksempler på applikasjoner er tekstbehandlere, regneark og nettleserne.

## Se også

* Programvare

## Referanser
# Okies

En *Okie*-familie på vei vestover gjennom Amarillo i Texas, 1941
**Okies** var en amerikansk betegnelse på en gruppe økonomiske internflyktninger som dro fra Oklahoma til California i 1930-årene. De dro fra hjemstaten på grunn av den økologiske katastrofen *Dust Bowl* som sammen med den store depresjonen i landet gjorde levekårene svært vanskelige. Veien mot vest var fortrinnsvis route 66. Om lag 15 % av Oklahomas befolkning brøt opp.

I California måtte de konkurrere med mange nyankomne fattige latinamerikanere og filippinere om daglønnet arbeid i landbruk og landbruksindustri.

Selve uttrykket *Okie* om folk fra Oklahoma kan imidlertid spores i bruk allerede fra 1907, men da uten de sosiale konnotasjoner ordet fikk senere. Uttrykket *Okie* er noen tiår etter depresjonen var over atter blitt et nøytralt uttrykk på engelsk for folk fra Oklahoma.

## Litteratur

* James N. Gregory: *American Exodus: The Dust Bowl Migration and Okie Culture in California*. New York: Oxford University Press, 1998. ISBN 0-19-504423-1
* Peter La Chapelle: *Proud to Be an Okie: Cultural Politics, Country Music, and Migration to Southern California*. Berkeley: University of California Press, 2007. \*Dorothea Lange; Paul S. Taylor: *An American Exodus: A Record of Human Erosion*. 1939.
* Dan Morgan: *Rising in the West: The True Story of an "Okie" Family from the Great Depression through the Regan Years*. New York: Knopf, 1992. ISBN 0-394-57453-2
* Roxanne Dunbar Ortiz: *Red Dirt: Growing up Okie*. New York: Verso, 1997. ISBN 1-85984-856-7
* Roxanne Dunbar Ortiz: «One or Two Things I Know about Us: Rethinking the Image and Role of the 'Okies',» i *Canadian Papers in Rural History* 1996 10: 15-43
* Charles J. Shindo: *Dust Bowl Migrants in the American Imagination*. Lawrence: University Press of Kansas, 1997. ISBN 978-0-7006-0810-2
* Toby F. Sonneman: *Fruit Fields in My Blood: Okie Migrants in the West*. Moscow, Idaho: University of Idaho Press, 1992. ISBN 0-89301-152-5
* Marsha L. Weisiger: *Land of Plenty: Oklahomans in the Cotton Fields of Arizona, 1933-1942*. Norman: University of Oklahoma Press, 1995. ISBN 0-8061-2696-5

### Poesi

* Charlie Cahill: *Point Blank Poetry: Okie Country Cowboy Poems*. Midwest City, OK: CF Cahill, 1991.
* Pamela Harrison: *Okie Chronicles*. Cincinnati: David Robert Books, 2005. ISBN 1-932339-87-6
* Wilma Elizabeth McDaniel. (California Okie Poet Laureate. All works.)
* Dorothy Rose: *Dustbowl Okie Exodus*. Seven Buffaloes Press, 1987.

### Romaner

* John Steinbeck: *The Grapes of Wrath*, The Viking Press, New York, 1939
* Henry P. Charles: *That dumbest Okie, and other short stories: Oklahoma! "The land of honest men and slender women."* Wetzel, c1952.
* Artie Cuelho, Jr.: *At the Rainbow's End: A Dustbowl Collection of Prose and Poetry of the Okie Migration to the San Joaquin Valley*. Big Timber, Montana: Seven Buffaloes Press, 1982. ISBN 0-916380-25-4
* Haslam, Gerald Haslam: *Okies: Selected Stories*. Santa Barbara, California: Peregrine Smith, Inc, 1975. ISBN 0-87905-042-X
* Hudson, Lois Phillips Hudson: *Reapers of the Dust.* Minnesota Historical Society Press, 1984. ISBN 0-87351-177-8

Autoritetsdata
# BlackBerry

Originale BlackBerry PDA
**BlackBerry** er en canadisk smarttelefon som kan motta og sende e-post. Telefonen brukes av over 21 millioner personer på verdensbasis. Blackberry er utviklet av BlackBerry Limited (tidl. Research In Motion (RIM)) i provinsen Ontario i Canada. Den har et eget operativsystem som heter **BlackBerry OS**. Blackberry har syv forskjellige mobiltelefoner: Touch, Style, Curve, Pearl, Bold, Tour og Storm. RIM har også laget et nettbrett (Playbook).

## Eksterne lenker

* Offisielt nettsted

* (en) BlackBerry hardware – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Leet

Wikipedia *leet*
**Leet**, **l33t**, **1337** eller **Leetspeak** er et alternativt alfabet, brukt hovedsakelig av unge videospillere og deltagere i nettbaserte fora verden over. I denne skrivemåten brukes kombinasjoner av tall, bokstaver og andre tegn istedenfor de ordinære bokstavene. For eksempel brukes *0* (tallet 0) i stedet for *O* (bokstaven *O*), *7* i stedet for *T*, *1* i stedet for *I* osv. Skriftspråket inneholder også en del ord som man ikke finner i noen andre ordbøker.

Et annet eksempel på slik omskrivning at *Wikipedia* blir *\v/!|<!93c1!4*.

Navnets opphav, kommer av slangen *Leet*, som kommer fra ordet Elite. Man skriver også ofte leet som L33T eller 1337, som er leetspeak-versjoner av ordet *leet*. Mange vil også kalle *leetspeak* for det offisielle dataspråket. Språket har fått navnet leet (elite) fordi de som brukte det i starten så på seg selv som det.

## Historie

Leetspråket var opprinnelig datahackerne sitt eget skriftspråk på 1980-tallet, som de kunne kommunisere med uten at noen andre forsto det, men blir i dag brukt av millioner av spillere hver dag. Leetspråket blir brukt i online-videospill, chatting og fora. Språket har også hatt innflytelse på dagligspråket til en del norske ungdommer, først og fremst ordet *noob*, som er en slang for ordet *newbie* som betyr nybegynner. Språket består i dag av svært mange forkortelser og nye stavemåter.

## Språket

### Forkortelser

Mange ord har tatt veien fra datamaskinen og blitt kjent i det daglige språk, i hvert fall blant de unge, selv de som ikke spiller mye videospill. Kanskje det mest kjente ordet, sammen med *noob*, er forkortelsen *LOL* som står for *laughing out loud* («ler høyt»).

### Stavefeil

En annen nevneverdig del av språk er stavefeil, dette gjelder for eksempel ordet *teh*. Dette ordet oppstod opprinnelig i språket på grunn av skrivefeil når folk skulle skrive *the* og ble til slutt en del av språket. Også *give me* har blitt erstattet av gamere og blitt *gief*.

### Tall istedenfor bokstaver

Det blir også ofte brukt tall istedenfor bokstaver i ordet, for eksempel ordet leet som blir 1337. (ʇƎƎ˥)

* 0 kan erstatte O
* 1 kan erstatte I (eller L)
* 2 kan erstatte Z (eller R)
* 3 kan erstatte E
* 4 kan erstatte A (eller H)
* 5 kan erstatte S
* 6 kan erstatte G
* 7 kan erstatte T (eller Z)
* 8 kan erstatte B
* 9 kan erstatte P (eller Q)
* 12 kan erstatte R
* 13 kan erstatte B

## Eksterne lenker

*
# Hyperaktivitet

**Hyperaktivitet** er en fysisk og psykisk tilstand hos barn og voksne der personen er overaktiv eller unormalt urolig og rastløs. En hyperaktiv person beveger ofte kroppen mer enn vanlig når hen sitter eller står, prater mye, er mer impulsiv og kan også lettere bli irritert og få andre sterke følelsesreaksjoner. Hyperaktive har dessuten ofte kortvarig eller sviktende oppmerksomhet. For mange er dette egenskaper som er en naturlig del av personligheten uten at det skaper store problemer. Den energiske atferden kan tvertimot være positiv i mange sammenhenger, for eksempel føre til stor arbeidskapasitet eller kreativitet, men den kan også forstyrre og avlede langvarige eller uinteressante arbeidsoppgaver. Når hyperaktiviteten skaper vansker for personen selv eller andre i nærmiljøet, kan tilstanden klassifiseres som en medisinsk forstyrrelse.

Slanguttrykket «hyper» brukes for å beskrive noen som er i en hyperaktiv tilstand. *Hyper* er opprinnelig en gresk preposisjon med betydningen «(ut) over» og tilsvarer det latinske *super*. *Hyper-* brukes som forledd i mange sammensatte fremmedord som betegner noe som er overdrevent eller stiger over det normale.

## Tilstander og lidelser med hyperaktivitet

Hyperaktivitet er ofte forbundet med andre tilstander, særlig lidelser som ADHD (Attention deficit hyperactivity disorder), Fetal Alcohol Spectrum Disorder (FASD) og forstyrrelser innen autismespekteret. Hyperaktivitet er dessuten vanlig ved bipolar lidelse (tidligere kalt manisk-depressiv lidelse).

Hyperaktivitet forekommer i tillegg ved ikke-organiske forstyrrelser som koffeinisme, en tilstand som kan oppstå ved langvarig bruk av store mengder kaffe (over en liter om dagen). Også andre sentralstimulerende stoffer, for eksempel amfetamin, kan gjøre brukeren urolig, opphisset og «hyper». Amfetamin brukes samtidig medisinsk for å *behandle* hyperaktivitet fordi stoffet gjør brukeren mer våken, konsentrert og oppmerksom slik at hen lettere kan styre sin indre uro. Enkelte personer med rusmiddelavhengighet, med lidelser som gir hyperaktivitet, kan derfor ubevisst ha «selvmedisinert» seg ved å bruke amfetamin, selv om dosene er for kraftige og effekten samlet sett blir negativ.

Hyperaktivitet eller ADHD kan forekomme sammen med andre tilstander.

Det er en utbredt oppfatning i befolkningen at barn blir hyperaktive av å innta sukker til tross for at det lenge har vært kjent at en slik sammenheng ikke lar seg påvise vitenskapelig.

## Se også

* ADHD
* MBD
* Bipolar lidelse
* Føtalt alkoholsyndrom

## Referanser

## Eksterne lenker

* ADHD og autisme (på engelsk) Arkivert 10. mars 2007 hos Wayback Machine.
* Om hyperaktivitet som symptom (på engelsk)
# Gammelirsk

**Gammelirsk** eller **gammelgælisk** er det navn som er gitt den eldste form av det irske språket, eller heller de goidelske språk, hvor det finnes omfattende skriftlige tekster. Gammelirsk var i bruk fra 500-tallet og fram til 900-tallet, da det gikk over til mellomirsk.

En enda eldre form for irsk er kjent som primitiv irsk. Fragmenter av primitiv irsk, hovedsakelig personlige navn, er kjent fra inskripsjoner på stein skrevet med alfabetet ogham. Disse inskripsjonene dateres fra 300-tallet og fram til 500-tallet. Primitiv irsk er meget beslektet med felleskeltisk språk, forløperen til alle keltiske språk.

Gammelirsk opptrer først i margene av latinske religiøse manuskripter så tidlig som 500-tallet. Et stort antall tidlige irske tekster, dog nedtegnet i manuskripter i den mellomriske perioden (slike som *Lebor na hUidre* og *Leinsterboken*) er i alt vesentlig gammelirsk i sitt vesen og karakter.

Gammelirsk er forløperen til moderne irsk, skotsk-gælisk og manx (som ble talt på øya Man i Irskesjøen). Imidlertid atskiller det seg fra disse, og både grammatikk og lydsystemer av moderne språk er langt enklere enn hva gammelirsk var.

Samtidig gammelirsk forsking er fortsatt meget påvirket av verkene til en lite antall forskere som var aktiv på slutten av 1800-tallet og tidlig på 1900-tallet, blant dem Rudolf Thurneysen (1857–1940) og Osborn Bergin (1873–1950). Deres bøker er sett på som essensielt for enhver entusiast av gammelirsk selv i dag.

## Eksterne lenker

* An Etymological Dictionary of the Gaelic Language MacBain, Alexander Gairm Publications, 1982
* Old Irish dictionary – Gammelrisk ordbok
* Old Irish Online fra Universitetet i Texas ved Austin.
* eDIL (digital utgave av *Dictionary of the Irish Language*)
# Sandbryting

Sandbryting
**Sandbryting** er fristilsbryting i en sandring. Det brytes det i en sju meter stor ring i et sandbasseng.
Bryterne får poeng ved å dytte motstanderen ut av ringen eller legge motstanderen i bakken.
Man kan bare berøre sanda med hender og føtter.
Kampene varer i tre minutter, eller til førstemann har fått tre poeng.

## Se også

* Norgesmesterskapet i sandbryting

## Kilder

* Norges Bryteforbund: Sandbryting
# Skyting

Skytter med finkalibret gevær.
**Skyting** er å avfyre et våpen. Dette kan gjøres i forbindelse med jakt, som idrett (skytesport) eller som en del av en konflikt.

Når man går på jakt er hovedpoenget å avfyre skudd, mot et bestemt dyr, som en fugl eller et pattedyr, for å avlive dette. Som idrett skyter man på blinker, hvor man skal treffe et bestemt punkt. Man må ofte også skyte i konflikter som krig, normalt da mot andre mennesker.

Henrettelse ved skyting har tidligere vært benyttet som straffemetode i Norge, og praktiseres fremdeles i enkelte land.

## Eksterne lenker

* (en) Shooting – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Baguazhang

**Baguazhang**, **Bagua**, **Pakuachang** eller **Pakua** er en indre kampsport (kampkunst) fra Kina. De to andre indre kampsportene er Tai Chi Chuan og Xingyiquan. Oversatt til norsk betyr det «de åtte retningers hånd», som henleder til heksagramene i det kinesiske tallsystemet/spåsystemet I Ching.[*trenger referanse*]

Bagua er et sirkulært kampsystem og et kjennetegn på dette systemet er at utøverne går rundt i en sirkel mens de trener.[*trenger referanse*]

## Referanser

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Åpenbaring

| Gud |
| --- |
|

---

**Konseptet Gud**
Gud  **·** Gudsbevis  **·** Demiurg Monisme  **·** Unitarisme  **·** Dualisme Treenighet  **·** Teologi

---

**Typer gudstro**
Teisme  **·** Monoteisme  **·** Polyteisme Panteisme  **·** Panenteisme  **·** Henoteisme Deisme  **·** Pandeisme

---

**Synet på Guds eksistens**
Ateisme  **·** Agnostisisme Ignostisisme  **·** Apateisme

---

**Erfaring og praksis**
Tro  **·** Bønn  **·** Åpenbaring Mystikk  **·** Esoterikk

---

**Beslektede temaer**
Religion  **·** Filosofi  **·** Myte Metafysikk  **·** Gnostisisme **·** Ontologi |

«Åpenbarings-skrift», første utkast til en tavle av Bahá'u'lláh (1817–1892), grunnleggeren av bahaireligionen.
**Åpenbaring** er det som viser eller åpenbarer seg, særlig syner, visjoner og beskjeder fra guddommer, ånder eller forfedre.

## Religiøse åpenbaringer

|  |
| --- |
| Apostelen Johannes skrev angivelig ned sine profetiske endetidsspådommer i Johannes' åpenbaring etter religiøse åpenbaringer. Bibelfortellingene omtaler flere steder åpenbaringer fra jødenes gud, men også tegntydere som en naturlig del av oldtidskulturene. Maleri: Cosimo Tura (1430–1495)
Åpenbaring er et teologisk begrep som finnes i mange religioner. Dets innhold er derfor like forskjellig som det finnes religioner. I alminnelighet kan åpenbaring sies å være det hvor religionen framtrer som et virkelig, eller ektefølt, forhold fra Gud til mennesket. Et slikt forhold kan ikke bevises på en vitenskapelig måte, og åpenbaring kan derfor kun oppfattes og formidles som tro.
Åpenbaring handler om tro på at religiøse budbærere, helgener og profeter som åpenbarer en form for guddommelig budskap til menneskene. Åpenbaringen er ofte delt i to deler,[*trenger referanse*] den første er den viktigste og tilhører den evige verden og består av guddommelige sannheter og viktige grunnsetninger.
I naturreligioner var det som regel stammens eller gruppens sjaman som åpenbarte den høyeste viljen som naturens variasjoner, tid for seremonier, ofringer og lignende. Sjamanen var under selve åpenbaringen i en form for transelignende tilstand i kortere eller lengre varighet.
Innen jødedommen, islam og andre religioner med profeter er det ofte profetene som formidlet en åpenbaring fra Gud. Profetenes guddommelige åpenbaringer kan skje på flere måter, og beskrevet i mange religiøse tradisjoner. Selve åpenbaringen hvor profeten er i nærkontakt med Gud (bortenfor tid og rom), påvirket de som beskrev hendelsen.
Innen religioner med en hellig skrift, som eksempelvis *Den hebraiske Bibelen*, *Det nye testamente*, og *Koranen*, er det vanligvis skriften som formidler åpenbaringen. Ikke alle kristne mener at skriftene er åpenbaringer. |

### Eksempler på tidsbestemte åpenbaringer

* De mosaiske lovene, «øye for øye og tann for tann».
* Muhammed åpenbarer at en mann kan gifte seg med fire kvinner om krig etterlater et underskudd av menn, og et overskudd av kvinner. På den måten kan samfunnet bestå grunnet nye samfunnsmedlemmer.
* Bahá'u'lláh åpenbarer likestilling mellom mann og kvinne.
* Papantzin forutser conquistadorenes ankomst
# Ryggfinne

*Glyptoperichthys gibbiceps* er revirhevdende og kan slå opp ryggfinnen for å virke større.
En **ryggfinne** er en finne som sitter på ryggen hos fisker, hvaler, delfiner, niser, samt de utryddete fiskeøglene.
Hovedfunksjonen er å stabilisere dyret mot rulling, og hjelpe til i krappe svinger.
Noen dyr har utviklet ryggfinner med forsvarsmekanismer, som pigger eller gift. Mange maller kan låse den første strålen i ryggfinnen i oppreist stilling for å bli mindre fristende å ete, eller for å låse seg fast inne i en sprekk.

## Se også

* Fiskens anatomi
# Luftperspektiv

Luftperspektiv fremstår tydelig ved at en rekke fjell i økende avstand er fotografert nesten rett mot solen.
**Luftperspektiv** eller **atmosfærisk perspektiv** er den virkningen atmosfæren har på gjenstander sett på lang avstand. Med økende avstand får gjenstanden mindre kontrast (også mot omgivelsene), fargene blir lysere og mindre mettet og fargene får preg av bakgrunnsfargen (som regel blålig).

I bildekunst (særlig landskapsbilder) brukes luftperspektiv til å gi en illusjon av dybde. Luftperspektiv skyldes hovedsakelig at dagslyset spres av den mellomliggende luften. Jo mer vanndamp og støv det er i luften desto mer spres lyset. I tørt klima er det lite luftperspektiv og omrissene blir hardere og fargene skarpere. På kalde, tørre dager om vinteren når atmosfæren er helt klar er det lite luftperspektiv og fjell langt borte kan føles nær. Varme farger som rødt, oransje og gult absorberes lettest av atmosfæren slik at disse fargene forbindes med det som er nær betrakteren, mens blå og grønne toner forbindes med fjerne ting. Luftperspektivet blir sterkere når landskapet betraktes mot solen. Fargeskarpheten, detaljklarhet og kontrast avtar proporsjonalt med avstanden til betrakteren. Perspektiv er en annen måte å skape dybdevirkning i et todimensjonalt bilde og bygger på at gjenstander lenger unna fremstår som mindre slik at linjene synes å løpe sammen i det fjerne.

Rembrandt brukte blant luftperspektiv i «St. Paul-katedralen i London» (1640). Den norske bildekunstneren Nikolai Astrup brukte ikke luftperspektiv noe som bidrar til å gjøre forgrunn og bakgrunn til likeverdige komponenter i hans bilder.

Ved fotografering forsterkes luftperspektivet ved bruk av teleobjektiv. Fargede filter eller polarisasjonsfilter kan forsterke eller dempe luftperspektivet.

## Se også

* Perspektiv

## Referanser